Tore

Tore og Thore er mannsnavn som kan ha opprinnelse i det norrøne ordet Þórir som har usikker betydning, men kan være en sammensetning med betydning «Tors kriger» eller «Tors prest». Navnene kan også være kortformer av navn basert på gudenavnet Tor (Þórr). Tore er også brukt som et jentenavn i Norge, blant annet i Aust-Agder, men svært sjeldent.
Tore kan i andre land være en kortform av det italienske navnet Salvatore.
Tore har navnedag 19. oktober i Norge og Sverige og 8. juli i Finland.


== Etymologi ==
Tore er en yngre form av det gammelsvenske navnet Thore, som hadde opprinnelse i det gammeldanske navnet Thori. Dette var igjen en variant av Thorir, den gammeldanske formen av det norrøne navnet Þórir.
Þórir brukes fortsatt som et islandsk navn i dag. Navnet har to mulige opprinnelser. Det kan være:

en variant av Þórr, det norrøne navnet på guden Tor.
en yngre form av *Þunra-wíhaR, et rekonstruert urnordisk navn. Det første navneleddet kan bety «tordne» eller «torden», og det andre «kriger», «hellig» eller «prest».


== Utbredelse ==
ÞóriR og ÞúriR er blant de ti vanligste mannsnavnene funnet i nordiske runeinskripsjoner fra vikingtiden, og navnet var derfor sannsynligvis svært vanlig i Norden i vikingtiden. Snorres kongesagaer omtaler mer enn tjue forskjellige personer med dette fornavnet. Det er funnet 57 runeinskripsjoner med dette navnet, av disse er fem funnet i Norge, Bohuslän og Jämtland. Den vanligste skrivemåten for navnet var ᚦᚢᚱᛁᛉᚦᚢᚱᛁᛉ (þuriR).Tore var et vanlig navn i Norge i middelalderen og ut på 1600-tallet. Over 350 forskjellige personer med navnet er nevnt i Regesta Norvegica. Tore er kjent brukt i norske middelalderballader, blant annet som kvinnenavn i «Toreliti og Skakjelokk». Formen Thore var vanlig på 1700-tallet. Tore var blant de mest populære navnene på nyfødte gutter i Norge i perioden ca. 1940–1970.

Thori og Tori var vanlige navn i England før den normanniske invasjonen.

Tore er i dag et vanlig navn i Norge og er nokså vanlig også i Sverige. Formene Tóri og Hóri er populære på Færøyene.
Tabellen nedenfor gir en detaljert oversikt over populariteten til mannsnavnet Thorer og varianter av dette i noen av de landene hvor statistikk er tilgjengelig.
Jan Tore, Bjørn Tore og Svein Tore er vanlige sammensetninger av navnet.


=== Tore som kvinnenavn ===
Tore brukes i Norge også som jentenavn, men svært sjeldent (15 kvinner i 2006). 
Tabellen nedenfor gir en detaljert oversikt over populariteten til kvinnenavnet Tore  i noen av de landene hvor statistikk er tilgjengelig.


== Kjente personer med navnet ==

Personene i listen er ordnet kronologisk etter fødselsår.

Tore Hund (ca. 990–ca 1030), høvding i Hålogaland
Tore Segelcke (1901–1979), norsk skuespillerinne
Tore Hamsun (1912–1995), norsk kunstmaler og forfatter, sønn av Knut Hamsun
Thore Skogman (1931–2007), svensk sanger, komponist, tekstforfatter, skuespiller og musiker
Tore Torell (1941–2018), norsk tryllekunstner
Thore Hansen (1942–), norsk tegner, illustratør og forfatter
Thore Langfeldt (1943–), norsk psykolog og sexolog
Tore Sandberg (1944–), norsk journalist, forfatter og privatetterforsker
Hans-Tore Bjerkaas (1951–), kringkastingsjef i NRK
Tore Oldervoll (1954–), norsk forfatter og matematiker
Tore Strømøy (1960–), norsk idrettsmann, journalist og programleder i Tore på sporet
Thore Eithun Helland (1965–), norsk forfatter og jurist
Tore Renberg (1972–), norsk forfatter og musiker
Tore André Flo (1973–), norsk fotballspiller
Tore Sagen (1980–), norsk radiopersonlighet


== Referanser ==


== Eksterne lenker ==

(en) Behind the Name: Tore
(en) Think Baby Names: Tore